CELEX: 62012CN0472
Language: sk
Date: 2012-10-22 00:00:00
Title: Vec C-472/12: Návrh na začatie prejudiciálneho konania, ktorý podal Corte Suprema di Cassazione (Taliansko) 22. októbra 2012 — Panasonic Italia SpA/Agenzia delle Dogane

22.12.2012   
            
            
               SK
            
            
               Úradný vestník Európskej únie
            
            
               C 399/15
            
         Návrh na začatie prejudiciálneho konania, ktorý podal Corte Suprema di Cassazione (Taliansko) 22. októbra 2012 — Panasonic Italia SpA/Agenzia delle Dogane
   (Vec C-472/12)
   2012/C 399/25
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Corte Suprema di Cassazione
   
      Účastníci konania pred vnútroštátnym súdom
   
   
      Odvolateľka: Panasonic Italia SpA
   
      Odporca: Agenzia delle Dogane
   
      Prejudiciálne otázky
   
   
               1.
            
            
               Najmä, má byť farebná plazmová obrazovka s uhlopriečkou 106,6 cm, s dvomi reproduktormi a diaľkovým ovládačom a so zabudovaným vstupným zariadením na vloženie videokarty (ktorú možno zakúpiť za veľmi nízku cenu, je ľahko prístupná a jednoducho vložiteľná), ktorá nebola predmetom dovozu spolu s obrazovkou a po vložení ktorej je obrazovka schopná prijímať zložené videosignály AV, a ktorá okrem možnosti jej pripojenia na prístroje na automatické spracovanie údajov, môže byť pripojená aj na videofonické prístroje na záznam a reprodukciu, na prehrávače DVD, na videokamery a na satelitné prijímače, zaradená — podľa právnej úpravy platnej pred nadobudnutím účinnosti nariadenia ES č. 754 z roku 2004 (1) — do položky 8471 alebo do položky 8528?
            
         
               2.
            
            
               V prípade zápornej odpovede na prvú otázku má Súdny dvor posúdiť a rozhodnúť, či sa má naopak podľa nariadenia 754 z roku 2004 zatriediť takáto obrazovka do položky 8528.
            
         
               3.
            
            
               V prípade kladnej odpovede na druhú otázku má Súdny dvor posúdiť a rozhodnúť, či je potrebné považovať ustanovenia v tomto zmysle obsiahnuté v uvedenom nariadení za ustanovenia výkladového charakteru, a teda s retroaktívnym účinkom, s výnimkou uplatnenia skorších ustanovení stanovujúcich opak?
            
         
      (1)  Nariadenie Komisie (ES) č. 754/2004 z 21. apríla 2004 o zatrieďovaní určitého tovaru do kombinovanej nomenklatúry (Ú. v. EÚ L 118, s. 32; Mim. vyd. 02/016, s. 93).